|  |  |
| --- | --- |
|  | **Arholiad Mynediad**  **Chwefror 2023** |
| **HANES - EWROP AC AMERICA**  Amser: 1.5 awr (90 munud)  **Atebwch UN cwestiwn o Adran A ac UN cwestiwn o Adran B.** | |

**⁠ADRAN A**

1. Beth yw’r gwahaniaeth rhwng hanes a chof?
2. I ba raddau y mae'r presennol yn effeithio ar y ffordd mae haneswyr yn ysgrifennu am y gorffennol?
3. A yw "hanesion cenedlaethol" yn dal i fod yn ddull dilys o ymdrin â’r gorffennol?
4. Sut mae haneswyr yn ail-greu hanesion grwpiau o bobl sydd ar y cyrion?
5. Beth yw'r heriau y bydd haneswyr y dyfodol yn eu hwynebu wrth ymchwilio i'n presennol?
6. Beth yw ffynonellau gwreiddiol a sut mae haneswyr yn eu defnyddio?

**⁠ADRAN B**

**Y Cyfnod Cynnar a'r Canoloesoedd**

1. Pa effaith a gafodd y croesgadau ar gymdeithas Ewrop?
2. 'Mae'n amhosib deall cymdeithas y Canoloesoedd heb ddeall yr Eglwys.' Trafodwch.
3. Beth oedd achosion y gwrthdaro rhwng yr Eglwys a brenhinoedd rhwng yr unfed ganrif ar ddeg a'r bymthegfed ganrif?
4. Beth oedd y ffactorau pwysicaf wrth ddatblygu cymdeithas a diwylliant Ewropeaidd mwy unffurf yn y Canoloesoedd?
5. A yw'r ymadrodd 'Canrif o Argyfyngau' yn ddisgrifiad addas o'r bedwaredd ganrif ar ddeg?

**Y Cyfnod Modern Cynnar**

1. Aseswch arwyddocâd 1492.
2. Pa mor llwyddiannus fu’r Piwritaniaid o Loegr wrth greu a chynnal eu 'dinas ar fryn' yn Lloegr Newydd?
3. I ba raddau y gall haneswyr ddadorchuddio lleisiau brodorol dilys ym myd yr Iwerydd yn y cyfnod modern cynnar?
4. Beth achosodd y Chwyldro Americanaidd?
5. I ba raddau y cafodd mudiadau chwyldroadol yn Ne a Gogledd America eu hysbrydoli gan y Chwyldro Ffrengig?
6. Sut yr effeithiodd y Diwygiad Catholig ar freniniaethau Ewrop?
7. A fyddech chi'n cytuno mai ffenomen unigryw oedd y Dadeni yn yr Eidal na ellid byth ei hatgynhyrchu yn unman arall yn Ewrop?
8. Pa mor arwyddocaol oedd datblygiad y wasg argraffu i dwf syniadau Protestannaidd?
9. Pam yr oedd hela gwrachod tybiedig yn mynd â bryd cynifer o bobl yn Ewrop i’r fath raddau yn y cyfnod modern cynnar?
10. A fyddech chi'n cytuno mai'r llinach Hapsbwrg oedd yr un grym mawr gwirioneddol yn Ewrop yn yr unfed ganrif ar bymtheg?
11. Sut mae modd esbonio'r cynnydd yn nifer y menywod mewn safleoedd o bŵer yn yr Ewrop fodern gynnar?

**Y Cyfnod Modern**

1. Sut a pham y gwnaeth y tir a enillwyd trwy Bryniant Louisiana ac Ildiad Mecsico waethygu tensiynau adrannol rhwng y taleithiau rhydd a’r taleithiau caethwasiaeth?
2. Pam y collodd y Taleithiau Cyd-ffederal y Rhyfel Cartref yn America, 1861-1865?
3. Ym mha ffordd y dylanwadodd Arlywyddiaeth Andrew Johnson ar gwrs yr Ailymgorffori?
4. Trafodwch pam yr ymladdodd yr Unol Daleithiau yn Rhyfel Sbaen ac America, a’r rhesymau am eu buddugoliaeth.
5. Sut a pham y diddymwyd y 18fed Diwygiad, a oedd yn gwahardd cynhyrchu, gwerthu a chludo alcohol?
6. Pa ran a chwaraewyd gan fenywod duon ym mrwydr Hawliau Sifil America, 1954-1968?
7. Dadansoddwch y rhan a fu gan yr Arlywydd Ronald Reagan yn dod â’r Rhyfel Oer i ben.
8. Ydy hi'n gywir ystyried mai dim ond yr Almaen oedd yn gyfrifol am ddechrau'r Rhyfel Byd Cyntaf?
9. Beth yw'r prif resymau am dwf Sosialaeth Genedlaethol (Natsïaeth) i’w sefyllfa o rym?
10. A oedd Gweriniaeth Weimar wedi’i "thynghedu i fethu"?
11. Sut fyddech chi'n diffinio Ffasgaeth a beth yw'r prif resymau iddi ddod i fod?
12. Sut y cychwynnodd y Rhyfel Oer?
13. I ba raddau yr effeithiodd y Rhyfel Oer ar y broses ddad-drefedigaethu?
14. Beth yw'r prif resymau am gwymp yr Undeb Sofietaidd a'r Bloc Dwyreiniol?
15. A gyfrannodd y Rhyfeloedd Byd at ryddfreinio menywod? Ac, os gwnaeth, i ba raddau?
16. Pam yr oedd 1968 yn flwyddyn arwyddocaol i Ewrop a'r byd?
17. Aseswch effaith gweithgarwch milwrol yr Unol Daleithiau yn Nwyrain a De-ddwyrain Asia yn ystod y Rhyfel Oer, gan gyfeirio at un wlad Asiaidd yn benodol.
18. Trafodwch arwyddocâd Cynhadledd Bandung ym 1955 ymhlith gwledydd yn Affrica ac Asia a oedd newydd ennill annibyniaeth.